Document ID: 31994R3233

ΚΑΝΟΝΙΣΜΟΣ (ΕΚ) αριθ. 3233/94 ΤΟΥ ΣΥΜΒΟΥΛΙΟΥ της 20ής Δεκεμβρίου 1994 περί τροποποιήσεως του κανονισμού (ΕΟΚ) αριθ. 3508/92 για τη θέσπιση ενός ολοκληρωμένου συστήματος διαχείρισης και ελέγχου σχετικά με ορισμένα καθεστώτα κοινοτικών ενισχύσεων
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, , και ιδίως το άρθρο 43,
την πρόταση της Επιτροπής (1),
την γνώμη του Ευρωπαϊκού Κοινοβουλίου (2),
Εκτιμώντας:
ότι το άρθρο 10 του κανονισμού (ΕΟΚ) αριθ. 3508/92 του Συμβουλίου της 27ης Νοεμβρίου 1992 για τη θέσπιση ενός ολοκληρωμένου συστήματος διαχείρισης και ελέγχου σχετικά με ορισμένα καθεστώτα κοινοτικών ενισχύσεων (3) προβλέπει τη χρηματοδοτική συμμετοχή της Κοινότητας στις δαπάνες στις οποίες υποβάλλονται τα κράτη μέλη για την εφαρμογή του ολοκληρωμένου συστήματος, για περίοδο τριών ετών από το 1992-
ότι λόγω των προβλημάτων, ιδίως στη θέσπιση συστημάτων του αλφαριθμητικού συστήματος αναγνώρισης των αγροτεμαχίων, είναι δυνατόν να είναι αναγκαίες σημαντικές επενδύσεις πέρα από την προβλεπόμενη περίοδο για να εξασφαλιστεί η εφαρμογή του ολοκληρωμένου συστήματος από την 1η Ιανουαρίου 1996- ότι θα πρέπει, κατά συνέπεια, να προβλεφθεί η παράταση κατά ένα έτος της περιόδου κατά τη διάρκεια της οποίας δύναται να χορηγηθεί η κοινοτική χρηματοδοτική συμμετοχή,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 10 παράγραφος 2 πρώτο εδάφιο του κανονισμού (ΕΟΚ) αριθ. 3508/92 αντικαθίσταται από το ακόλουθο κείμενο:
"2. Η χρηματοδοτική συμμετοχή της Κοινότητας χορηγείται για περίοδο τεσσάρων ετών από το 1992, εντός του ορίου των πιστώσεων που διατίθενται για το σκοπό αυτό."
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Δεκεμβρίου 1994.

Labels: 4
19
5
10
6